73 Zebula | LekkeSlaap
73 Zebula: Hooffoto's
Adres: Mabula, Plaas 534, Mabula, Bela-Bela, 0480, Limpopo
Zebula 73 is 'n selfsorgvakansiehuis wat op die Zebula Gholf-landgoed en Spa geleë is. Zebula is op 1600 hektaar Afrika-bosveld in die skaduwee van die Waterberge geleë. Dis 'n gholflandgoed, natuurreservaat en spa.
Dié selfsorghuis bied slaapplek aan 10 gaste. Daar is 5 slaapkamers met lugversorging en elkeen het 'n en suite-badkamer. Die uitleg vloei pragtig vanaf die kombuis na die dek-leefarea en swembad, en die eenheid is naby die klubhuis. Die eerste en tweede slaapkamer het elkeen 'n koningingrootte-bed. Die derde, vierde en vyfde slaapkamer bevat elk 2 enkelbeddens. Let daarop dat die vyfde kamer kleiner is en buite die huis geleë is.
Die huis het 'n oopplan-kombuis, -sitkamer en -eetkamer. Die kombuis is ten volle toegerus vir selfsorg met 'n stoof en oond, yskas-vrieskas, wasmasjien, tuimeldroër, mikrogolfoond en potte en panne. Daar is 'n kroeg met 'n yskassie. Die boonste area het 'n pooltafel en stoep waar gaste skemerkelkies kan geniet met 'n uitsig op die Waterberge.
Die sitarea het 'n platskerm-TV met DStv en 'n kaggel. Dié vertrek vloei na 'n onderdak-kuierarea buite met 'n ingeboude braai. Die stoep lei na 'n dek met sonstoele en 'n verhewe swembad met 'n veiligheidsnet.
Daar is ook 'n boma met 'n vuurput waar gaste saans onder die sterre kan sit en kuier. Die huis is net 'n entjie se stap van die klubhuis af. Onderdakparkeerplek is beskikbaar. Skoonmaakdiens is ingesluit, maar is nie beskikbaar op openbare vakansiedae nie.
'n Bespreking by 73 Zebula sluit in:
Mabula, Plaas 534, Mabula, Bela-Bela, 0480, Limpopo
https://travelground.imgix.net/AAEAAQAAAAAAAAAAAAAApKhozKORZIWxiGlyPLgWFbfQu5oh6dAF2bOxy6CTNrwUJLEUDR?w=1440&h=960&fit=crop&auto=format Vanaf R5 500 per nag (plek vir 10) Farm 534 ,Mabula 73 Zebula 0480 Limpopo 086 999 0018 14:00-20:00 10:00 -24.764886 27.94998